Geum montanum


Descrission 
A l'é na pianta erbosa ch'a viv sempe, auta da des a vint cm, con gamba peilosa e na fior sola an ponta.
Le feuje basaj a l'han ël bòrd spatolà, con ël segment ëd la ponta a forma ëd cheur, anter o dentà; le feuje dla gamba a l'han na forma ovà.
La fior dla ponta a l'é sola, con na coron-a dobia; ij pétaj a son giaun.

Ambient 
A viv ant ij pra alpin e subalpin, rair e rocos; a-j pias ël teren silicos da 1500 a 3000 m.

Fioridura 
Da giugn a aost.

Particolarità 
Ël nòm sientìfich a riva dal grech γἑυο e a veul dì i don savor përché la rèis a l'ha l'odor dël ciò 'd garòfo. A l'ha ëd propietà anti-infiamatòrie e astringent.

Arferiment bibliogràfich për chi a veul fé dj'arserche pì ancreuse 
 Geum montanum (L. 1753)

Geum
Fior ëd montagna